Wontênipun dintên agêng ingkang kamulyakakên dé-[114]ning Banisrail sarta sakathahing tiyang jalêr sami kawajibakên malêbêt ing pasucian. Punika ing dalêm sataunipun rambah kaping tiga amitung dintên. Ananging mênggah anggènipun sami kèndêl nyambut damêl namung ing dintên wiwitan lan wêkasanipun. Ingkang sapisan dintên agêng paskhah minôngka pangèngêt-èngêt kala wêdalipun saking tanah Mêsir. Ing ngriku tanêman juwawut ingkang sêpuh rumiyin kasaosakên dhatêng pasucian. Sêsampuning paskhah wau ing tanah Kênangan wiwit panèn juwawut. Kaping kalihipun dintên agêng pêntékosta minôngka kabingahan ing atasipun angundhuh-undhuh, ngiras kadamêl pangèngêt-èngêt kala dhumawuhing anggêr-anggêr wontên ing rêdi Sina. Ing ngriku têtiyang sami bingah-bingah margi sami panèn gandum. Kaping tiganipun dintên agêng tancêbing tarub minôngka pangèngêt-èngêt kala késahipun dhatêng Kênangan, mondhok wontên ing ara-ara. Ing dintên punika ngiras nyaosi